Protokoll fra årsmøte i Den Norske Alpakkaforening

Kløfta, 11.11.17

**Sak 1. Godkjenne de stemmeberettigede**

Tilstede 16 stemmeberettigede ved starten av møtet. To til kom i løpet av møtet. Totalt 18 stk.

**Sak 2. Godkjenne innkallingen, sakliste og forretningsorden**

 **Innstilling:**

Forslag til forretningsordning:

1. Årsmøtet ledes av den valgte dirigenten/ordstyreren (valgt i sak 3). De valgte sekretærene skriver protokoll.
2. Ingen kan ha ordet mer enn tre ganger pr. i samme sak. Taletiden begrenses til tre minutter for første gang og to minutter for andre og tredje gangs innlegg. Saker som er til forretningsorden begrenses til ett minutt. Dirigent/ordstyrer kan forkorte taletiden og sette strek for talelisten etter behov.
3. Alle forslag må leveres skriftlig til ordstyrer og må være signert. Nye forslag kan ikke fremmes etter at strek er satt og saken er tatt opp til votering.

Forslag kan bare fremmes i saker som står på saklisten.

 **Vedtak:**

Innkalling og sakliste ble godkjent.

 Framlagte forslag på forretningsorden ble godkjent.

**Sak 3 og 4. Velge dirigent/ordstyrer, sekretær, samt 2 representanter til å underskrive protokollen**

 **Innstilling:**

*Bjørn Brændshøi som ordstyrer*

*Laila Sjøli som sekretær*

*Arild Stenbråten og Eileen Strøm signerer protokoll.*

**Vedtak:**

Som dirigent/ordstyrer ble Bjørn Brændshøi enstemmig valgt.

 Som sekretær ble Laila Sjøli enstemmig valgt.

 Til å skrive under protokollen ble Arild Stenbråten og Eileen Strøm enstemmig valgt.

**Sak 5. Behandle foreningens årsmelding, herunder eventuelle gruppeårsmeldinger**

 **Innstilling:**

 Årsberetningen for 2017 godkjennes.

**Vedtak:**

 Enstemmig vedtatt.

Årsberetningen for 2017 vedtas./med følgende tilfølgende tilføyelser:

* Studium av parasitter hos alpakka og sau ferdigstilles før jul 2017.
* Regioner for flytting av sau/geit er foreslått endret, noe som kan gjøre det lettere å få kåret værlam fra blandingsbesetninger.

**Sak 6. Behandle foreningens regnskap i revidert stand**

 Anita Matiko Madsen la frem regnskap og budsjett.

 **Innstilling:** *Regnskap og budsjett godkjennes.*

Følgende hadde spørsmål i saken:

Kåre Glesne – hva er forholdet mellom inntekter og utgifter på NAR? Inntektene er en del større enn utgiftene, men dette vil ikke fortsette fordi mye av overskuddet skyldes førstegangsregistrering av voksne dyr.

Arild Stenbråten – er budsjettet lagd etter regnskapet? Utstillingen har vært den avgjørende faktoren for regnskapet og siden det har blitt store endringer i driften av utstilling vil det laget et budsjett for neste år basert på årets regnskap.

 **Vedtak:**

Enstemmig vedtatt.

 Regnskap for 2017 er godkjent.

**Sak 7. Behandle innkomne forslag og saker**

 **Sak 1. Regnskapsår**

**Nåværende fordeling av regnskapsår gjør det vanskelig å føre regnskap. Forslag å endre regnskapsåret slik at det følger kalenderåret. Årsmøtet vil som en følge av dette bli flyttet til våren, muligens tilknyttet utstilling.**

**Årets regnskap blir da et 14 mnd regnskap.**

**Vedtektene endres til at årsmøtet holdes ultimo mai.**

**Innstilling:** *Regnskapsåret endres til å følge kalenderåret med tilhørende vedtekstendringer.*

 **Vedtak:** Styrets innstilling vedtatt

 **Sak 2. Nye utstillingsregler**

Endringer i revisjon går hovedsakelig på endring av roller og hvem som har ansvar for hva. Styret har invitert medlemmer til å delta i revisjonen, men få har benyttet seg av muligheten.

**Kommentarer:**

Står det noe sted at inaktive hingster kan/ikke kan stille på utstilling? Kommer ikke tydelig frem, må presiseres.

Avkomklasser – avkom hingst og hoppe er ikke fargedelt (mørk/lys), men det står heller ikke at det ikke er mulig å dele opp på denne måten. Forslag om at det presiseres i utstillingsreglene at det er mulig for arrangøren å dele opp avkomklassene i fargeklasser.

**Innstilling :** Se styrets forslag. Nye regler vedtas og trer i kraft umiddelbart.

**Vedtak:** Styrets forslag med ovenfor nevnte tillegg vedtas.

**Sak 3. NAR – bruk og prismodell**

Forslag i årsmøtepapirene leses opp. Eksisterende bruks- og prismodell har behov for revidering.

**Kommentarer:**

Forslag om at inaktive hingster kan vises på utstilling.

Inaktive hingster kan ikke få registrert avkom.

Hva er grunnen til at inaktive hingster ikke kan selges videre?

Begrepet inaktive hingster kan gjøre det veldig rotete, særlig ved eierskifte.

**Forslag**: ta ut det som omhandler inaktiv hingst. Prismodell blir da registrering av hingst/hoppe kr 100, vallak gratis, eierskifte kr 50. Ved kastering/dødsfall får man en registrering til gode.

**Innstilling:** ”Se vedlegg ”NAR- Norsk Alpakkaregister – Ny prismodell 2017”.

**Vedtak:** styrets forslag vedtas med ovenfor nevnte endringer.

**Sak 4 Medlemskapstyper**

Per i dag to typer medlemskap i foreningen, enkeltmedlemskap og familiemedlemskap. Dette er tungvint å administrere.

**Kommentarer:**

- bare en type medlemskap kan medføre vesentlig reduksjon i medlemsinntekter. De med familiemedlemskap kan velge å ha bare ett enkeltmedlemskap.

- Medlemsavgiften bør gjenspeile foreningens aktivitet. Medlemskontingenten må gå til normal drift av foreningen mens arrangementer som utstillinger etc må finansiere seg selv.

- Viktig for foreningens tyngde at det er flest mulig medlemmer. Et familiemedlemskap gir rett til å melde inn alle familiemedlemmer og alle disse teller som medlemmer

**Innstilling**: Alpakkaforeningen skal ha bare en type medlemskap.

**Vedtak:** forslaget nedstemmes, styret jobber videre med å definere medlemskapenes innhold, plikter og rettigheter.

**Sak 5 Varamedlemmer**

Bestemt på forrige årsmøte at styret skal ha et varamedlem. Krever vedtektsendring.

**Innstilling**: vedtektsendring ett varamedlem velges av årsmøtet for ett år om gangen.

**Vedtak**: styrets forslag enstemmig vedtatt.

**Sak 6 Godtgjøring for arbeid i foreningens regi**

Vedtektene sier i dag at styrearbeid ikke skal godtgjøres. Det er prosjekter på gang som krever mye arbeid, eks jobb med dyrehelsekurs. Det er vanskelig å få noen til å ta på seg noe slik uten godtgjøring.

**Innspill:**

* Hvilket omfang skal kunne godtgjøres?
* Hva er inntektspotensialet for foreningen på dyrehelsekurs? Kursene skal kjøres i regi Mattilsynet/Animalia og det vil ikke gi foreningen inntekter.
* Er det mulig å søke andre aktører om støtte? Innovasjon Norge, medlemmer i foreningen, store aktører som er med på det samme?
* Vi må gripe denne muligheten (utarbeide dyrehelsekurs) for å bli tatt seriøst.

- Det kan brukes et beløp på inntil 60 000,-. Overskridelser ut over dette må vedtas på ekstraordinært årsmøte. Beløpet 60 000,- gjelder konkret for prosjekt med utarbeidelse av dyrehelsekurs.

- Hva med neste prosjekt? Vi kan anta at tilsvarende problemstilling vil dukke opp igjen.

**Innstilling:** Endre vedtektene slik at det er mulig for styret å gi godtgjøring inntil 60 000,- for avtalt arbeid for budsjettåret 2018.

**Vedtak:** forslag med ovenfor nevnte presisjon enstemmig vedtatt.

**Sak 8. Fastsette medlemskontingent**

 **Innstilling:**

Styret foreslår at medlemskontingenten fastsettes til 500 krfor enkeltmedlemskap og 800 kr for familiemedlemskap

 **Vedtak:**

Enstemmig vedtatt.

**Sak 9. Vedta foreningens budsjett**

**Innstilling:**

Styret legger fram et forslag til budsjett for årsmøtet.

Innspill:

* ta med godtgjøring nevnt i sak 7.
* er foreningens medlemmer fornøyd med at utstilling kjøres på lav-budsjett? Det har noen negative konsekvenser å spare penger.
* Det blir noen korreksjoner i budsjettet i forhold til avskrivinger.

 **Vedtak:**

Enstemmig vedtatt med endring at det budsjetteres med godtgjøring på inntil 60 000,-

**Sak 10-12. Valg**

 **a) Valgkomiteens innstilling til leder:**

Bjørn Brændshøi

 **Vedtak:**

Enstemmig valgt.

Bjørn Brændshøi ble valgt til leder.

 **b) Valgkomiteens innstilling til nestleder:**

Laila R. Sjøli

**Vedtak:**

Enstemmig valgt.

 Laila R. Sjøli ble valgt til nestleder.

**c) Valgkomiteens innstilling på styremedlemmer og varamedlemmer til styret:**

* Styremedlem Kåre Glesne
	+ Velges for 2 år
* Styremedlem Anita Matiko Madsen
	+ Velges for 2 år
* Styremedlem Audny Stenbråten
	+ Velges for 1 år (resterende tid)
* Varamedlem Anett Poulsen
	+ Velges for 1 år (se for øvrig sak 5 til behandling av årsmøtet)
* Revisor Leif Inge Reime
	+ Velges for 1 år

# Valgkomité

* Medlem i valgkomiteen Kjell Åge Hagemoen
* Valgkomité for 2018:
	+ Ivar Tysseland (leder)
	+ Olav Reidar Haugen
	+ Kjell Åge Hagemoen

**Vedtak:**

Valgkomiteens innstilling enstemmig vedtatt.

 **d) Valgkomiteens innstilling på revisorer:**

 **Vedtak:**

 Valgkomiteens innstilling enstemmig vedtatt

 **f) Styrets innstilling på valgkomité:**

**Vedtak:**

Valgkomiteens innstilling enstemmig vedtatt

Protokollen skal undertegnes av de to som ble valgt under sak 3.